MFCจ่ายปันผล17กองทุนกว่า580ล.
กองทุนเปิดเอ็มเอฟซี ไฮ-ดิวิเดนด์ ฟันด์ (HI-DIV) จ่ายเงินปันผลสูงสุด 2 ครั้ง รวมกว่า 290 ล้านบาท หรือ 1.70 บาทต่อหน่วย
15 พ.ค. 2555

กองทุนเปิดเอ็มเอฟซี ไฮ-ดิวิเดนด์ ฟันด์ (HI-DIV) จ่ายเงินปันผลสูงสุด 2 ครั้ง รวมกว่า 290 ล้านบาท หรือ 1.70 บาทต่อหน่วย
 น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี กล่าวว่า เอ็มเอฟซีได้จ่ายเงินปันผลให้กับผู้ถือหน่วยลงทุนของกองทุนรวมต่างๆ รวม 17 กองทุน  จากผลดำเนินงาน ตั้งแต่เดือนม.ค.-11 พ.ค.2555 เป็นเงินกว่า 580 ล้านบาท โดยกองทุนเปิดเอ็มเอฟซี ไฮ-ดิวิเดนด์ ฟันด์ จ่ายเงินปันผลูงสุด 2 ครั้งรวมกว่า 290 ล้านบาท หรือ 1.70 บาทต่อหน่วย
สำหรับกองทุนตราสารทุนจ่ายเงินปันผลรวมกว่า 310 ล้านบาท ได้แก่ กองทุนเปิดเอ็มเอฟซี ไฮ-ดิวิเดนด์ ฟันด์  กองทุนเปิดตะวันออกหนึ่ง กองทุนเปิดเอ็มเอฟซี แอคทิฟ อิควิตี้ ฟันด์ กองทุนเปิดรุ่งโรจน์หนึ่ง และกองทุนเปิดสินภิญโญสี่  กองทุนรวมอสังหาริมทรัพย์จ่ายเงินปันผลรวมกว่า 184 ล้านบาท ได้แก่ กองทุนรวมอสังหาริมทรัพย์เอ็มเอฟซี-อะเมซิ่ง อะลา อันดามัน กองทุนรวมอสังหาริมทรัพย์เอ็มเอฟซี-นิชดาธานี กองทุนรวมอสังหาริมทรัพย์นิชาดาธานี 2 กองทุนรวมอสังหาริมทรัพย์มัลติเนชั่นแนลเรสซิเดนซ์ฟันด์ และกองทุนรวมอสังหาริมทรัพย์เอ็มเอฟซี-แสตรทิจิกสโตเรจฟันด์ 
กองทุนผสมจ่ายเงินปันผลรวมกว่า 36 ล้านบาท ได้แก่ กองทุนเปิดเอ็มเอฟซี แฮปปี้ ดี ไฟฟ์ ฟันด์  กองทุนเปิดเอ็มเอฟซี-บีทีอินคัมโกรทฟันด์ และกองทุนเปิดเอ็มเอฟซี อิสลามิก ฟันด์  
กองทุนรวมหุ้นระยะยาวรวม 31 ล้านบาท ได้แก่ กองทุนเปิดเอ็มเอฟซีเพิ่มค่าหุ้นระยะยาว กองทุนรวมต่างประเทศจ่ายเงินปันผลรวม 9 ล้านบาท ได้แก่ กองทุนเปิดเอ็มเอฟซี โกลบอล อัลฟ่า แอสเซ็ท แอลโลเคชั่น ฟันด์ และกองทุนเปิดเอ็มเอฟซี โกลบอล ออพพอร์ทูนิตี้ บอนด์ ฟันด์ และกองทุนตราสารหนี้ ได้แก่ กองทุนเปิดเอ็มเอฟซี สมาร์ท ฟิกซ์ อินคัม